अकीदत से मनाई ईद मिलादुन्नबी, निकाले भव्य जुलूस
शहरमें गुरुवार को पैगम्बर मोहम्मद साहब का जन्म दिवस ईद मिलादुन्नबी के रूप में हर्षोल्लास के साथ मनाया गया। इस मौके पर इमाम चौक गौडाबास, सदर बाजार, गुलजारपुरा, दो मस्जिद, रेलवे स्टेशन, पीर की दरगाह सहित शहर में अनेक जगहों पर सजावट की गई। मुस्लिम धर्मावलंबियों ने नए परिधान धारण किए एवं पूरा दिन इबादत में गुजारा। इबादत के दौरान उन्होंने मोहम्मद साहब के बताए मार्ग पर चलने का संकल्प लिया। हर वर्ष की भांति शहर के मुख्य मार्गों से होते हुए जुलूस-ए-मोहम्मदी निकाला गया। सुन्नी नौजवान कमेटी के तत्वावधान में दोपहर को जौहर की नमाज के बाद इमाम चौक से विशाल जुलूस रवाना हुआ जो कि जयशिव चौक, दो मस्जिद, कर्बला चौक, धूतों का चौक, सदर बाजार, गुवाड़ मोहल्ला होते हुए पीर की दरगाह पहुंचा। जयशिव चौक में विधायक श्रीराम भींचर, भाजपा नेता गिरधर पलोड़, अंजुमन सदर हाजी इरशाद अली चौधरी आदि ने हरी झण्डी दिखाकर जुलूस का अभिनंदन किया। जुलूस में शामिल युवाओं की टोलियां लोभान का धूप करते हुए नारा-ए-तकबीर अल्लाहू अकबर, नारा-ए-रिसालत या रसूल्लाह के जमकर नारे लगा रहे थे। सभी ने हाथ में हरे रंग की झंडियां ले रखी थी। जुलूस विभिन्न मार्गों से होते हुए पीर की दरगाह पहुंचा जहां पर सभी ने बाबा लगनशाह की मजार पर चादर चढ़ाई।
इससे पूर्व गुलजारपुरा मस्जिद मीनारा मस्जिद से दो अलग-अलग जुलूस दोपहर 12 बजे रवाना होकर इमाम चौक के मुख्य जुलूस में शामिल हुए थे। जयशिव चौक में विधायक भींचर, अंजुमन सदर, इकबाल डैनी, इरफान अली चौधरी, गुलाम रसूल सिसोदिया, पूर्व उप सभापति सईद रांदड़, अंजुमन सचिव न्याज मोहम्मद गहलोत सहित मौलवियों का साफा पहनाकर अभिनंदन किया गया। जुलूस में पूर्व विधायक जाकिर हुसैन गैसावत, नगर परिषद सभापति शौकत अली गौड़, कांग्रेसी नेता इरफान अली चौधरी, हारून रशीद चौधरी, भाजपा नेता राजू व्यास, पार्षद विक्रम सिंह, घनश्याम सोनी, अल्पसंख्यक कांग्रेस के जिलाध्यक्ष मोहम्मद असलम चौधरी, आरिफ गौड़, अब्दुल हाजी मक्की गैसावत, हाजी मोहम्मद हुसैन गैसावत, मंसूर अहमद भाटी, शेख जावेद, क्यूम भाटी, अहसान अली उस्ता, इरफान रांदड़, अमानुल्लाह सिसोदिया, आरिफ मंसूरी, मोहम्मद जावेद, गयूर बल्खी आदि मौजूद थे।
पादूकलां. ईदमिलादुन्नबी के अवसर पर मदीना मस्जिद से जुलूस आरंभ हुआ। इस अवसर पर बड़ी संख्या में समाज के लोग झंडे लेकर पाल वाले बाबा के यहां पहुंचे और हिन्दू मुस्लिम एकता की मिसाइल कायम की। इस अवसर पर पाल वाले बाबा पर पहुंचने पर प्रसाद वितरण किया। नथावड़ा में मौलाना मोहम्मद दीन ने बताया कि आईसा हुमैद मस्जिद से जुलूस निकाला गया।
रूण. ईदमिलादुन्नबी पर्व के रूप में श्रद्घा के साथ मनाया गया। इस मौके पर ईदगाह, मस्जिद आदि को दुल्हन की तरह सजाया गया। इबादत के दौरान उन्होंने मोहम्मद साहब के बताए मार्ग पर चलने का संकल्प भी लिया। स्थानीय बड़ला चौक से दरगाह तक जुलूस निकाला, जिसमें भारी संख्या में मुस्लिम बंधु उपस्थित हुए। जिसमें जिला परिषद सदस्य श्यामसुंदर गोलिया, पूर्व सरपंच रामरतन गोलिया, पंचायत प्रतिनिधि भंवरराम मेघवाल, सरपंच दिनेश मेघवाल को मुस्लिम बंधुओं ने साफा पहनाकर इश्तकबाल किया। सरपंच ने बाबा की दरगाह में प्रसाद के रूप में लड्डू वितरित किए।
bho_Deva hin_Deva bho_Deva hin_Deva hin_Deva